REPUBLIKA SRBIJA

NARODNA SKUPŠTINA

01 Broj 06-2/398-21

7. oktobar 2021. godine

B e o g r a d

**Z A P I S N I K**

**PRVE SEDNICE DRUGOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 5, 6. I 7. OKTOBRA 2021. GODINE**

Sednica je počela u 10 časova i 15 minuta izvođenjem Himne Republike Srbije.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 133 narodna poslanika, a primenom elektronskog sistema za glasanje utvrđeno je da je u sali prisutno 169 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Narodna skupština je minutom ćutanja odala poštu preminulom narodnom poslaniku Ivanu Tasovcu.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Samir Tandir, predsednik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva unutrašnjih poslova, Ministarstva rudarstva i energetike i JP „Elektroprivreda Srbije“, Stefan Krkobabić, predstavnik Poslaničke grupe PUPS - „Tri P“ - od predsednika Vlade, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od generalnog sekretara Narodne skupštine, nadležnih organa i institucija i Aleksandar Marković, predstavnik Poslaničke grupe „Aleksandar Vučić - za našu decu“.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Dušan Bajatović, Arđend Bajrami, Žarko Bogatinović, Jelisaveta Veljković, Sonja Vlahović, Milimir Vujadinović, Mladen Grujić, Vladimir Đukanović, Milan Đurica, Marko Zeljug, Biljana Jakovljević, Krsto Janjušević, Aleksandar Jugović, Dragomir Karić, Elvira Kovač, Goran Kovačević, Jovan Kolundžija, Đorđe Komlenski, Marijana Krajnović, Selma Kučević, Nataša Ljubišić, Sofija Maksimović, Vladica Maričić, Jelena Mijatović, Nataša Mihailović-Vacić, Milutin Mrkonjić, Olivera Nedeljković, Jasmina Obradović, prof. dr Aleksandra Pavlović Marković, Nebojša Pavlović, Biljana Pantić Pilja, Đuro Perić, Mira Petrović, Milena Popović, Marina Raguš, prof. dr Ljubinko Rakonjac, Zvonimir Stević, Smilja Tišma, dr Boris Bursać, Aco Petrović, Ljiljana Kuzmanović-Vujaković, Nikola Kožović, Jelena Kocić, Predrag Milošević i mr Dejan Radenković.

Narodna skupština je, većinom glasova (od 175 prisutnih narodnih poslanika, 168 je glasalo za, a sedam nije glasalo), usvojila Zapisnik sednice Trinaestog vanrednog zasedanja Narodne skupštine Republike Srbije u Dvanaestom sazivu, održane 13. i 15. septembra 2021. godine.

Zatim je Narodna skupština prešla na utvrđivanje dnevnog reda.

Izjašnjavajući se o predlozima za stavljanje na dnevni red sednice akata po hitnom postupku, Narodna skupština nije prihvatila predlog narodnih poslanika Enisa Imamovića, Šaipa Kamberija, Selme Kučević, Nadije Bećiri, Mirsada Hodžića i Arđenda Bajramija da se, po hitnom postupku, stavi na dnevni red sednice Predlog rezolucije o genocidu u Srebrenici, koju su podneli Narodnoj skupštini 9. juna 2021. godine (od 175 prisutnih narodnih poslanika, tri su glasala za, sedam protiv, jedan se uzdržao, a 164 nisu glasala) i predlog narodnog poslanika Marijana Rističevića da se, po hitnom postupku, stavi na dnevni red sednice Predlog rezolucije o zločinima u i oko Srebrenice od 1992. do 1995. godine, koju je podneo Narodnoj skupštini 17. juna 2021. godine (od 174 prisutna narodna poslanika, osam je glasalo za, a 166 nije glasalo).

Izjašnjavajući se o predlozima za dopunu predloženog dnevnog reda sednice, Narodna skupština nije prihvatila: predlog narodnog poslanika Ane Karadžić da se dnevni red sednice dopuni tačkom Predlog odluke o obrazovanju Komisije za istragu i utvrđenje broja žrtava agresije NATO pakta 1999. godine, koji su Narodnoj skupštini podneli narodni poslanici Đorđe Komlenski, Marijan Rističević, Ana Karadžić i Bojan Torbica 16. novembra 2020. godine (nakon obrazloženja narodnog poslanika Ane Karadžić, od 174 prisutna narodna poslanika, 19 je glasalo za, a 155 nije glasalo), predloge narodnog poslanika Miodraga Linte da se dnevni red sednice dopuni tačkama Predlog zakona o izmenama i dopunama Zakona o izbeglicama, koji je podneo Narodnoj skupštini 23. marta 2021. godine (nakon obrazloženja narodnog poslanika Miodraga Linte, od 172 prisutna narodna poslanika, osam je glasalo za, a 164 nisu glasala) i Predlog zakona o izmenama i dopunama Zakona o pravima boraca, vojnih invalida, civilnih invalida rata i članova njihovih porodica, koji je podneo Narodnoj skupštini 12. maja 2021. godine (nakon obrazloženja narodnog poslanika Miodraga Linte, od 174 prisutna narodna poslanika, šest je glasalo za, a 168 nije glasalo).

Narodna skupština je, većinom glasova (od 174 prisutna narodna poslanika, 167 je glasalo za, a sedam nije glasalo), prihvatila predlog narodnog poslanika dr Aleksandra Martinovića da se obavi

**zajednički načelni pretres o:**

**- Predlogu zakona o izmenama i dopunama Zakona o poreskom postupku i poreskoj administraciji,** koji je podnela Vlada (broj 011-1636/21 od 17. septembra 2021. godine),

**- Predlogu zakona o izmenama i dopunama Zakona o fiskalizaciji,** koji je podnela Vlada (broj 011-1631/21 od 17. septembra 2021. godine),

**- Predlogu zakona o izmenama i dopunama Zakona o Privremenom registru punoletnih državljana Republike Srbije kojima se uplaćuje novčana pomoć za ublažavanje posledica pandemije bolesti COVID-19 izazvane virusom SARS-CoV-2,** koji je podnela Vlada (broj 011-1635/21 od 17. septembra 2021. godine) i

**- Predlogu zakona o zaduživanju Republike Srbije kod OTP banke Srbija a.d. Novi Sad za potrebe finansiranja Projekta rekonstrukcije i modernizacije železničke pruge Subotica-Horgoš granica sa Mađarskom (Segedin),** koji je podnela Vlada (broj 011-1633/21 od 17. septembra 2021. godine).

Narodna skupština je, većinom glasova (od 174 prisutna narodna poslanika, 167 je glasalo za, a sedam nije glasalo), utvrdila dnevni red Prve sednice Drugog redovnog zasedanja Narodne skupštine Republike Srbije u 2021. godini, u celini.

Tako utvrđen dnevni red je sledeći:

1. **Predlog zakona o izmenama i dopunama Zakona o poreskom postupku i poreskoj administraciji,** koji je podnela Vlada (broj 011-1636/21 od 17. septembra 2021. godine),
2. **Predlog zakona o izmenama i dopunama Zakona o fiskalizaciji**, koji je podnela Vlada (broj 011-1631/21 od 17. septembra 2021. godine),
3. **Predlog zakona o izmenama i dopunama Zakona o Privremenom registru punoletnih državljana Republike Srbije kojima se uplaćuje novčana pomoć za ublažavanje posledica pandemije bolesti COVID-19 izazvane virusom SARS-CoV-2,** koji je podnela Vlada (broj 011-1635/21 od 17. septembra 2021. godine),
4. **Predlog zakona o zaduživanju Republike Srbije kod OTP banke Srbija a.d. Novi Sad za potrebe finansiranja Projekta rekonstrukcije i modernizacije železničke pruge Subotica-Horgoš granica sa Mađarskom (Segedin),** koji je podnela Vlada (broj 011-1633/21 od 17. septembra 2021. godine),
5. **Predlog zakona o zaštiti od buke u životnoj sredini,** koji je podnela Vlada (broj 011-1632/21 od 17. septembra 2021. godine),
6. **Predlog zakona o izmeni Zakona o muzejskoj delatnosti,** koji je podnela Vlada (broj 011-1624/21 od 16. septembra 2021. godine).

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju Siniša Mali, ministar finansija, Slavica Savičić i Saša Stevanović, državni sekretari u Ministarstvu finansija, dr Dragan Demirović, pomoćnik ministra finansija, Ana Tripović, direktor Uprave za javni dug u Ministarstvu finansija, Anastazija Tanja Đelić, načelnik Odeljenja u Ministarstvu finansija, Marijan Blešić, rukovodilac Grupe u Ministarstvu finansija i Srđan Popović, savetnik u Ministarstvu finansija.

Zatim je Narodna skupština prešla na rad po utvrđenom dnevnom redu sednice, odnosno na **zajednički načelni pretres o predlozima zakona iz tačaka od 1. do 4. dnevnog reda**.

Predsednik je, saglasno članu 157. stav 2. Poslovnika, otvorio zajednički načelni pretres o:

* **Predlogu zakona o izmenama i dopunama Zakona o poreskom postupku i poreskoj administraciji,**
* **Predlogu zakona o izmenama i dopunama Zakona o fiskalizaciji,**
* **Predlogu zakona o izmenama i dopunama Zakona o Privremenom registru punoletnih državljana Republike Srbije kojima se uplaćuje novčana pomoć za ublažavanje posledica pandemije bolesti COVID-19 izazvane virusom SARS-CoV-2** i
* **Predlogu zakona o zaduživanju Republike Srbije kod OTP banke Srbija a.d. Novi Sad za potrebe finansiranja Projekta rekonstrukcije i modernizacije železničke pruge Subotica-Horgoš granica sa Mađarskom (Segedin).**

Uvodno izlaganje o predlozima zakona podneo je predstavnik predlagača Siniša Mali, ministar finansija.

U zajedničkom načelnom pretresu učestvovali su narodni poslanici: dr Aleksandra Tomić, izvestilac Odbora za finansije, republički budžet i kontrolu trošenja javnih sredstava, Đorđe Todorović, izvestilac Odbora za ustavna pitanja i zakonodavstvo (zatim je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova), dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Branimir Jovanović, predsednik Poslaničke grupe Socijaldemokratska partija Srbije, Života Starčević, zamenik predsednika Poslaničke grupe JEDINSTVENA SRBIJA (JS), Akoš Ujhelji, predstavnik Poslaničke grupe SAVEZ VOJVOĐANSKIH MAĐARA, hadži Milorad Stošić, predstavnik Poslaničke grupe PUPS - „Tri P“ i Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) (nakon čijeg izlaganja se za reč javio ministar Siniša Mali).

\*

\* \*

Narodna skupština je, saglasno članu 88. stav 1. tačka 8. i st. 3. i 4. Zakona o izboru narodnih poslanika, na predlog Odbora za administrativno - budžetska i mandatno - imunitetska pitanja, konstatovala da je prestao mandat, pre isteka vremena na koje je izabran, narodnom poslaniku Ivanu Tasovcu, danom nastupanja smrti.

Saglasno Zakonu o izboru narodnih poslanika, izvršiće se popunjavanje upražnjenog poslaničkog mesta u Narodnoj skupštini.

\* \*

\*

U nastavku zajedničkog načelnog pretresa učestvovali su narodni poslanici: Ana Čarapić, predstavnik Poslaničke grupe „Aleksandar Vučić - za našu decu“, Milija Miletić, Marija Jevđić, Sanja Jefić Branković, Stefan Krkobabić i Danijel Đivanović, a zatim je predsedavajući Radovan Tvrdišić, potpredsednik Narodne skupštine, odredio pauzu u trajanju od jednog časa.

Nakon pauze, sednica je nastavljena u 15 časova i 10 minuta.

U nastavku zajedničkog načelnog pretresa učestvovali su narodni poslanici: Radovan Arežina, Zoran Bojanić, Misala Pramenković, dr Muamer Bačevac, Nenad Filipović, Snežana Paunović, Ana Miljanić, Dijana Radović, dr Aleksandra Tomić, Veroljub Arsić, Nataša Jovanović, prof. dr Marko Atlagić, Milica Nikolić, Aleksandar Mirković, Mirela Radenković, Marijan Rističević i Ljiljana Malušić.

Zatim je predsednik zaključio zajednički načelni pretres o predlozima zakona iz tačaka od 1. do 4. dnevnog reda.

Prvog dana rada, sednica je završena u 18,00 časova.

**Drugi dan rada – 6. oktobar 2021. godine**

Sednica je počela u 10 časova i 15 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuju 72 narodna poslanika, a primenom elektronskog sistema za glasanje utvrđeno je da je u sali prisutno 109 narodnih poslanika i da postoje uslovi za rad.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Zagorka Aleksić, Dušan Bajatović, Arđend Bajrami, dr Dragana Barišić, Bratimir Vasiljević, Jelisaveta Veljković, Sonja Vlahović, Nikola Vojinović, Vladan Glišić, Mladen Grujić, Milovan Drecun, Vladimir Đukanović, Milan Đurica, Marko Zeljug, Ninoslav Erić, Vladan Zagrađanin, Enis Imamović, Biljana Jakovljević, Krsto Janjušević, Marija Jevđić, mr Jadranka Jovanović, doc. dr Mihailo Jokić, Nikola Jolović, Aleksandar Jugović, Šaip Kamberi, Ana Karadžić, Dragomir Karić, Elvira Kovač, Jovan Kolundžija, Đorđe Komlenski, Marijana Krajnović, Miodrag Linta, Sofija Maksimović, Vladica Maričić, Dragan D. Marković, Veroljub Matić, Jelena Mijatović, Vuk Mirčetić, Marko Mladenović, Milutin Mrkonjić, Olivera Nedeljković, Jasmina Obradović, Nebojša Pavlović, Lav-Gligorije Pajkić, Biljana Pantić Pilja, dr Balint Pastor, Đuro Perić, Mira Petrović, Tamara Pilipović, Milena Popović, Misala Pramenković, Marina Raguš, Katarina Rakić, prof. dr Ljubinko Rakonjac, Zvonimir Stević, Momir Stojilković, Smilja Tišma, Samira Ćosović, dr Emeše Uri, Srbislav Filipović, Mirsad Hodžić, Aleksandar Čotrić, dr Boris Bursać, Aco Petrović, Ljiljana Kuzmanović-Vujaković, Marina Mirković, Nikola Kožović, Jelena Kocić, Predrag Milošević i mr Dejan Radenković.

Predsednik je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju: Irena Vujović, ministar zaštite životne sredine, Siniša Mali, ministar finansija, Jelena Tanasković i Aleksandar Dujanović, državni sekretari u Ministarstvu zaštite životne sredine, Aleksandra Imširagić Đurić, vršilac dužnosti pomoćnika ministra zaštite životne sredine, Sara Pavkov, posebna savetnica u Kabinetu ministra zaštite životne sredine i Slađana Brđić, šef Odseka u Ministarstvu zaštite životne sredine.

Zatim je Narodna skupština nastavila rad i prešla na **načelni pretres o 5. tački dnevnog reda - PREDLOGU ZAKONA O ZAŠTITI OD BUKE U ŽIVOTNOJ SREDINI**.

Predsednik je, saglasno članu 157. stav 1. otvorio načelni pretres o Predlogu zakona.

Uvodno izlaganje o Predlogu zakona podnela je predstavnik predlagača Irena Vujović, ministar zaštite životne sredine.

U načelnom pretresu učestvovali su narodni poslanici: Gojko Palalić, izvestilac Odbora za zaštitu životne sredine, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Vojislav Vujić, predstavnik Poslaničke grupe JEDINSTVENA SRBIJA (JS), dr Muamer Bačevac, predstavnik Poslaničke grupe Socijaldemokratska partija Srbije, Arpad Fremond, predstavnik Poslaničke grupe SAVEZ VOJVOĐANSKIH MAĐARA, Stefan Krkobabić, predstavnik Poslaničke grupe PUPS - „Tri P“, dr Vesna Ivković, predstavnik Poslaničke grupe SOCIJALISTIČKA PARTIJA SRBIJE (SPS), Olja Petrović, predstavnik Poslaničke grupe „Aleksandar Vučić - za našu decu“, prof. dr Jahja Fehratović, Jasmina Karanac, Slavenko Unković, hadži Milorad Stošić, dr Nina Pavićević, Ivana Nikolić, Danijela Veljović, Nenad Filipović, Uglješa Marković, Dušan Marić, Vesna Nedović, Dejan Kesar i Rajka Matović, posle čijeg izlaganja je predsedavajući Stefan Krkobabić, potpredsednik Narodne skupštine, odredio pauzu u trajanju od jednog časa.

Nakon pauze, sednica je nastavljena u 15 časova i 5 minuta.

U nastavku načelnog pretresa učestvovali su narodni poslanici: Adam Šukalo, Dušica Stojković, Nebojša Bakarec, Nevenka Kostadinova, Marijan Rističević, doc. dr Ilija Životić i prof. dr Vladimir Marinković.

\*

\* \*

Narodna skupština je, shodno članu 27. stav 5. Zakona o izboru narodnih poslanika, a na osnovu Odluke Republičke izborne komisije o dodeli mandata narodnih poslanika radi popune upražnjenog poslaničkog mesta u Narodnoj skupštini i Izveštaja i predloga Odbora za administrativno-budžetska i mandatno-imunitetska pitanja, konstatovala potvrđivanje mandata narodnom poslaniku Jeleni Katić, izabranoj sa izborne liste „Aleksandar Vučić - za našu decu“.

\* \*

\*

U nastavku načelnog pretresa učestvovali su narodni poslanici: prof. dr Ljubiša Stojmirović i dr Uglješa Mrdić, a potom se za reč javila ministar Irena Vujović.

Zatim je predsedavajući Radovan Tvrdišić, potpredsednik Narodne skupštine, zaključio načelni pretres o Predlogu zakona o zaštiti od buke u životnoj sredini.

Drugog dana rada, sednica je završena u 17 časova i 5 minuta.

**Treći dan rada – 7. oktobar 2021. godine**

Sednica je počela u 10 časova i 20 minuta.

Sednici je predsedavao dr Vladimir Orlić, potpredsednik Narodne skupštine.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuje 89 narodnih poslanika, a primenom elektronskog sistema za glasanje utvrđeno je da je u sali prisutno 98 narodnih poslanika i da postoje uslovi za rad.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva poljoprivrede, šumarstva i vodoprivrede i Ministarstva trgovine, turizma i telekomunikacija, Marija Jevđić, predstavnik Poslaničke grupe JEDINSTVENA SRBIJA (JS) - od ministra zdravlja, Stefan Krkobabić, predstavnik Poslaničke grupe PUPS - „Tri P“- od predsednika Vlade, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Vlade i dr Uglješa Mrdić, predstavnik Poslaničke grupe „Aleksandar Vučić - za našu decu“ - od nadležnih institucija.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Zagorka Aleksić, Dušan Bajatović, Arđend Bajrami, Nevena Veinović, Jelisaveta Veljković, Sonja Vlahović, Vladan Glišić, Mladen Grujić, Milan Đurica, Marko Zeljug, Biljana Jakovljević, Krsto Janjušević, Milanka Jevtović Vukojičić, Sanja Jefić Branković, Aleksandar Jugović, Šaip Kamberi, Dragomir Karić, Jovan Kolundžija, Đorđe Komlenski, Marijana Krajnović, dr Darko Laketić, Sofija Maksimović, Ljiljana Malušić, Vladica Maričić, Dragan D. Marković, Jelena Mijatović, Aleksandar Mirković, Vuk Mirčetić, Milutin Mrkonjić, Olivera Nedeljković, Milica Nikolić, Jasmina Obradović, Nebojša Pavlović, Biljana Pantić Pilja, dr Balint Pastor, Đuro Perić, Mira Petrović, Tamara Pilipović, Milena Popović, Misala Pramenković, Marina Raguš, prof. dr Ljubinko Rakonjac, Goran Spasojević, Zvonimir Stević, Dušica Stojković, prof. dr Goran Tasić, Smilja Tišma, dr Aleksandra Tomić, prof. dr Jahja Fehratović, Arpad Fremond, dr Boris Bursać, Aco Petrović, Ljiljana Kuzmanović-Vujaković, Nikola Kožović, Jelena Kocić, Predrag Milošević i Jelena Katić.

Predsedavajuća Marija Jevđić, potpredsednik Narodne skupštine je, saglasno članu 90. stav 1. Poslovnika Narodne skupštine, obavestila da su pozvani da sednici prisustvuju Maja Gojković, potpredsednica Vlade i ministar kulture i informisanja, Radomir Ratko Dmitrović, ministar za brigu o porodici i demografiju i Danijela Vanušić i Radovan Jokić, vršioci dužnosti pomoćnika ministra kulture i informisanja.

Zatim je Narodna skupština nastavila rad i prešla na **načelni pretres o 6. tački dnevnog reda - PREDLOGU ZAKONA O IZMENI ZAKONA O MUZEJSKOJ DELATNOSTI**.

Predsedavajuća je, saglasno članu 157. stav 1. Poslovnika, otvorila načelni pretres o Predlogu zakona.

Uvodno izlaganje o Predlogu zakona podneo je predstavnik predlagača Radomir Ratko Dmitrović, ministar za brigu o porodici i demografiju.

U načelnom pretresu su učestvovali narodni poslanici: Sandra Božić, izvestilac Odbora za kulturu i informisanje, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Života Starčević, zamenik predsednika Poslaničke grupe JEDINSTVENA SRBIJA (JS), Samira Ćosović, predstavnik Poslaničke grupe Socijaldemokratska partija Srbije, Nandor Kiš, predstavnik Poslaničke grupe SAVEZ VOJVOĐANSKIH MAĐARA, Stefan Krkobabić, predstavnik Poslaničke grupe PUPS - „Tri P“, Jelena Mihailović, predstavnik Poslaničke grupe SOCIJALISTIČKA PARTIJA SRBIJE (SPS), prof. dr Marko Atlagić, predstavnik Poslaničke grupe „Aleksandar Vučić - za našu decu“, mr Đorđe Kosanić, Samir Tandir, Justina Pupin Košćal, Adrijana Pupovac, Nataša Jovanović, Luka Kebara, Milica Dačić, Mladen Bošković, Nataša Mihailović Vacić, Milan Jugović i prof. dr Marko Atlagić.

Zatim je predsedavajući Stefan Krkobabić, potpredsednik Narodne skupštine, zaključio načelni pretres o Predlogu zakona o izmeni Zakona o muzejskoj delatnosti i odredio pauzu u trajanju od jednog časa.

Posle pauze, sednica je nastavljena u 15 časova i 5 minuta.

Predsedavajući dr Vladimir Orlić, potpredsednik Narodne skupštine je, saglasno članu 90. stav 1. Poslovnika Narodne skupštine, obavestio da su pozvani da sednici prisustvuju Siniša Mali, ministar finansija, Vanja Udovičić, ministar omladine i sporta, Slavica Savičić i Saša Stevanović, državni sekretari u Ministarstvu finansija, dr Dragan Demirović, pomoćnik ministra finansija i Marijan Blešić, rukovodilac Grupe u Ministarstvu finansija.

Zatim je Narodna skupština nastavila rad i prešla na pretres u pojedinostima o **1. tački dnevnog reda - PREDLOGU ZAKONA O IZMENAMA I DOPUNAMA ZAKONA O PORESKOM POSTUPKU I PORESKOJ ADMINISTRACIJI**

Predsedavajući dr Vladimir Orlić, potpredsednik Narodne skupštine, saglasno članu 157. stav 3. Poslovnika, otvorio je pretres Predloga zakona u pojedinostima.

Sastavni deo Predloga zakona postao je Amandman Vlade Republike Srbije na član 13.

U pretresu o Amandmanu na član 10. koji je podneo narodni poslanik Đorđe Komlenski, učestvovali su narodni poslanici Dejan Kesar, Srbislav Filipović, Ilija Matejić, Miloš Terzić i Viktor Jevtović.

U pretresu o Amandmanu na član 13. koji je podnela Vlada Republike Srbije, učestvovali su narodni poslanici Milija Miletić, dr Uglješa Mrdić, Miodrag Linta, Zoran Tomić i Đorđe Milićević.

Zatim je predsedavajuća Elvira Kovač, potpredsednik Narodne skupštine, zaključila pretres Predloga zakona u pojedinostima i obavestila narodne poslanike da će Narodna skupština u Danu za glasanje odlučivati o Predlogu zakona.

Zatim je Narodna skupština prešla na pretres u pojedinostima o **5. tački dnevnog reda - PREDLOGU ZAKONA O ZAŠTITI OD BUKE U ŽIVOTNOJ SREDINI**

Predsedavajuća je, saglasno članu 157. stav 3. Poslovnika, otvorila pretres Predloga zakona u pojedinostima.

Sastavni deo Predloga zakona postali su amandmani narodnih poslanika Đorđa Komlenskog na član 34. i Zorana Tomića na član 40, kao i amandmani Odbora za zaštitu životne sredine na čl. 39. i 41.

U pretresu o Amandmanu na član 34. koji je podneo narodni poslanik Đorđe Komlenski, učestvovali su narodni poslanici Đorđe Dabić i doc. dr Mihailo Jokić.

U pretresu o Amandmanu na član 39. koji je podneo Odbor za zaštitu životne sredine, učestvovali su predstavnik predlagača Siniša Mali, ministar finansija, koji je prihvatio Amandman i narodni poslanik Olja Petrović.

U pretresu o Amandmanu na član 40. koji je podneo narodni poslanik Zoran Tomić, učestvovali su ministar Siniša Mali i narodni poslanik Vladimir Đukanović.

U pretresu o Amandmanu na član 41. koji je podneo Odbor za zaštitu životne sredine, učestvovao je ministar Siniša Mali, koji je prihvatio Amandman.

Zatim je predsedavajući dr Vladimir Orlić, potpredsednik Narodne skupštine, zaključio pretres Predloga zakona u pojedinostima i obavestio da će Narodna skupština, u Danu za glasanje, odlučivati o Predlogu zakona.

Predsedavajući je, saglasno članu 87. stav 5. Poslovnika Narodne skupštine, odredio četvrtak, 7. oktobar 2021. godine, sa početkom u 18,00 časova, kao Dan za glasanje o tačkama dnevnog reda Prve sednice Drugog redovnog zasedanja Narodne skupštine Republike Srbije u 2021. godini.

Primenom elektronskog sistema za glasanje utvrđeno je da su u sali prisutna 162 narodna poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda – PREDLOG ZAKONA O IZMENAMA I DOPUNAMA ZAKONA O PORESKOM POSTUPKU I PORESKOJ ADMINISTRACIJI**

Narodna skupština je, jednoglasno (od 166 prisutnih narodnih poslanika, 166 je glasalo za), prihvatila Predlog zakona, u načelu.

Narodna skupština nije prihvatila Amandman narodnog poslanika Đorđa Komlenskog na član 10. (od 166 prisutnih narodnih poslanika, četiri su glasala za, jedan protiv, a 161 nije glasao).

Narodna skupština je, jednoglasno (od 166 prisutnih narodnih poslanika, 166 je glasalo za), usvojila Predlog zakona o izmenama i dopunama Zakona o poreskom postupku i poreskoj administraciji, u celini.

**2. tačka dnevnog reda – PREDLOG ZAKONA O IZMENAMA I DOPUNAMA ZAKONA O FISKALIZACIJI**

Pošto je Narodna skupština obavila pretres Predloga zakona u načelu, a s obzirom na to da na Predlog zakona nisu podneti amandmani, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, jednoglasno (od 166 prisutnih narodnih poslanika, 166 je glasalo za), usvojila Predlog zakona o izmenama i dopunama Zakona o fiskalizaciji, u celini.

**3. tačka dnevnog reda – PREDLOG ZAKONA O IZMENAMA I DOPUNAMA ZAKONA O PRIVREMENOM REGISTRU PUNOLETNIH DRŽAVLjANA REPUBLIKE SRBIJE KOJIMA SE UPLAĆUJE NOVČANA POMOĆ ZA UBLAŽAVANjE POSLEDICA PANDEMIJE BOLESTI COVID-19 IZAZVANE VIRUSOM SARS-COV-2**

Pošto je Narodna skupština obavila pretres Predloga zakona u načelu, a s obzirom na to da na Predlog zakona nisu podneti amandmani, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, jednoglasno (od 166 prisutnih narodnih poslanika, 166 je glasalo za), usvojila Predlog zakona o izmenama i dopunama Zakona o Privremenom registru punoletnih državljana Republike Srbije kojima se uplaćuje novčana pomoć za ublažavanje posledica pandemije bolesti COVID-19 izazvane virusom SARS-CoV-2, u celini.

**4. tačka dnevnog reda – PREDLOG ZAKONA O ZADUŽIVANjU REPUBLIKE SRBIJE KOD OTP BANKE SRBIJA A.D. NOVI SAD ZA POTREBE FINANSIRANjA PROJEKTA REKONSTRUKCIJE I MODERNIZACIJE ŽELEZNIČKE PRUGE SUBOTICA-HORGOŠ GRANICA SA MAĐARSKOM (SEGEDIN)**

S obzirom na to da na Predlog zakona nisu podneti amandmani, Narodna skupština je odlučivala samo o Predlogu zakona u celini.

Narodna skupština je, većinom glasova svih narodnih poslanika (od 167 prisutnih narodnih poslanika, 167 je glasalo za), usvojila Predlog zakona o zaduživanju Republike Srbije kod OTP banke Srbija a.d. Novi Sad za potrebe finansiranja Projekta rekonstrukcije i modernizacije železničke pruge Subotica-Horgoš granica sa Mađarskom (Segedin), u celini.

**5. tačka dnevnog reda – PREDLOG ZAKONA O ZAŠTITI OD BUKE U ŽIVOTNOJ SREDINI**

Pošto je Narodna skupština obavila pretres Predloga zakona u načelu i pojedinostima, a s obzirom na to da su podneti amandmani postali sastavni deo Predloga zakona, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, jednoglasno (od 167 prisutnih narodnih poslanika, 167 je glasalo za), usvojila Predlog zakona o zaštiti od buke u životnoj sredini, u celini.

**6. tačka dnevnog reda – PREDLOG ZAKONA O IZMENI ZAKONA O MUZEJSKOJ DELATNOSTI**

Pošto je Narodna skupština obavila pretres Predloga zakona u načelu, a s obzirom na to da na Predlog zakona nisu podneti amandmani, Narodna skupština je, saglasno članu 160. stav 3. Poslovnika, odlučivala samo o Predlogu zakona u celini.

Narodna skupština je, jednoglasno (od 167 prisutnih narodnih poslanika, 167 je glasalo za), usvojila Predlog zakona o izmeni Zakona o muzejskoj delatnosti, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsednik Narodne skupštine je, saglasno članu 102. Poslovnika, zaključio Prvu sednicu Drugog redovnog zasedanja Narodne skupštine Republike Srbije u 2021. godini.

Sednica je zaključena u 18 časova i 15 minuta.

GENERALNI SEKRETAR PREDSEDNIK

Veljko Odalović Ivica Dačić